Поштовани/е,

**Закон о изменама и допунама Закона о запошљавању странаца** објављен је у „Службеном гласнику Републике Србије” бр. **62/2023** од **27.07.2023**. године.

Закон ступа на снагу осмог дана од дана објављивања у „Службеном гласнику Републике Србије”, а **примењује се  почев од 1. фебруара 2024. године**,  **осим одредаба:**

члана 1. ст. 1–3,

члана 3,

члана 4. – у делу којим се мењачлан 9. ст. 2–5,

члана 12. – у делу којим се мења члан 19. став 1. тачка 3) и ст. 2. и 3,

члана 14. – у делу којим се мења члан 21. став 5. тачка 2) и ст. 6. и 7. и

члана 19. – у делу којим се мења члан 34. став 1. тачка 6**)**

**које се примењују од дана ступања на снагу закона.**

На нашем сајту можете преузети Закон као и документ ( под називом Измене ) у коме су бојом осенчени чланови који се примењују почев од 04.08.2023.године.

Скрећемо пажњу на измене и допуне које ступају на снагу почев од 04.08.2023. године , а односе се на измене и допуне члана 19. и 21. закона које се односе на упућена лица и кретање у оквиру привредног друштва, којима је прецизирано да акт о упућивању између послодавца и страног послодавца мора садржати одредбе којима се утврђује начин остваривања права и обавеза из рада, што ће знатно унапредити радно-правни положај упућених странаца. Тако је сада прецизирано да се актом о упућивању на привремени рад у Републику Србију, утврђује минимум остваривања права и обавеза из рада. С тим у вези,  акт о упућивању обавезно садржи и податке о условима рада, односно стручног оспособљавања и усавршавања, радном времену, начину обезбеђивања и висини зараде и накнаде зараденачину остваривања права на годишњи одмор, услове безбедности и здравља на раду,период рада, односно период стручног оспособљавања и усавршавања у Републици, као и начину обезбеђивања смештаја, исхране, превоза за одлазак и долазак са рда за време трајања упућивања на привремени рад у Републици.

**С поштовањем,**